**0047** **Харольд мінажат**

**Киелі Рух бізге әлсіздігімізде көмектеседі**

Сіз қалай мінажат ету керектігін білмейсіз бе? Өз мұқтаждығыңызды Құдайдың қолына тапсырыңыз, бұл терең сеніммен мінажат етуді білдіреді. Құдайдың Өзі сізге қамқорлық жасайтынына және сізге ерекше жолмен жауап беретініне толықтай сене аласыз. Бұл сіздің өзіңіз бәрін шешуге тырысып, содан кейін ғана Құдайға өз шешіміңіз туралы хабарлағаңыздан жақсырақ.

Пауылдың айтуынша, Киелі Рух бізге әлсіздігімізде көмектеседі. «Әлсіздік» сөзі Киелі Жазбада үш мағынада қолданылады.

1. Ол тәни түрде, ауру-сырқат мағынасында қолданылады. Пауыл бұл сөзді Тімотеге, оның асқазанының әлсіздігі мен жиі ауырып қала беретіні үшін аздап шарап ішу керек деген нұсқау берген кезде қолданған.
2. Ол әлсіздікті күш концепциясымен салыстыру үшін қолданылады. Мысалы, ереже бұзғаны үшін футбол ойыншыларының алаңнан шығарылғаны, екінші командамен салыстырғанда, командасының, әлсіздігіне алып келеді, яғни олардың күштері тең болмай қалады.
3. Бұл ақымақтық кемшілікті немесе зұлымдыққа бейімділікті көрсету үшін қолданылады. Пауыл бұл әрекетті орындау арқылы біздің бойымыздағы және Көктегі Әкенің еркіне сай өтініш ететін Киелі Рухтың жұмысын тоқтатамыз дейді.

Мүмкін, сізге (менің өзіме де), Киелі Рухтың біздің әлсіздігімізде қалай әрекет ететініні әлі де толықтай түсінікті емес шығар. Бірақ мұны толық түсінуіміз қажет емес, біз Оған сенуіміз керек. Әлсіз сенім мен күшті үмітке қарағанда күшті сенім мен әлсіз үміттің бар болғаны жақсы. Құдай Өз сөзінде айтылған уәделерді орындайтындығына өз өмірлік тәжірибелеріңізден көз жеткізіп отырсыз деп үміттенемін, сондықтан, Құдай бәрін бізден гөрі жақсы білетініне және оған сенім артатын болсақ, көмектесетініне толық сенімді бола аламыз. Біз, Оның балалары ретінде, өміріміздегі жағдайларда, Оның еркін қабылдамау әдетінен арылуымыз керек. Осы туралы ойланыңызшы.